Кыһыл Кириэс аан дойдутааҕы кэмитиэтэ

Кыһыл Кириэс аан дойдутааҕы кэмитиэтэ (кылгастык ККАК, ааҥл. International Committee of the Red Cross; ICRC, фр. Comité international de la Croix-Rouge) — аан дойдуга барытыгар үлэлиир гуманитарнай тэрилтэ. Сэрии эбэтэр бастаанньалар кэмнэригэр эмсэҕэлээбиттэргэ көмөлөһөр, Аан дойдутааҕы Кыһыл Кириэс уонна Кыһыл Ый хамсааһыннарын сорҕото. 1863 сыллаахха Швейцария киһитэ Анри Дюнан тэрийбит. Штаб-квартирата Женеваҕа баар. Кыһыл Кириэс Саха Сиригэр Саха Сиригэр аан бастаан 1878 сыллаахха Верхоянскайга тэриллибит, онтон 1884 сыллаахха Дьокуускайга. 1889 сыллаахха Кыһыл Кириэс иһинэн харах ыарыыларын босхо эмтиир быраас амбулаторията аһыллыбыт. 1898 сыл от ыйын 20 күнүгэр В.А. Вонгродскай көҕүлээһининэн босхо өҥөнү оҥорор Кыһыл Кириэс амбулаторнай лечебницата аһыллыбыт. Бастакы Аан дойду сэриитин саҕана 1916 сыллаахха управление иһинэн дьахтар, инородецтар уонна аармыйаны ичигэс таҥаһынан хааччыйыы кэмитиэттэрэ тэриллибиттэр. Сигэлэр Кыһыл Кириэс аан дойдутааҕы кэмитиэтэ Архыыптаммыт 2015, Муус устар 25 күнүгэр. Арассыыйа Кыһыл Кириэһэ Архыыптаммыт 2007, Алтынньы 26 күнүгэр. Арассыыйа Кыһыл Кириэһин волонтердара Архыыптаммыт 2012, Ахсынньы 6 күнүгэр. Быһаарыылар